CELEX: 32010R0727
Language: et
Date: 2010-08-06 00:00:00
Title: Komisjoni määrus (EL) nr 727/2010, 6. august 2010 , teatavate kaupade klassifitseerimise kohta kombineeritud nomenklatuuris

13.8.2010   
            
            
               ET
            
            
               Euroopa Liidu Teataja
            
            
               L 213/31
            
         KOMISJONI MÄÄRUS (EL) nr 727/2010,
   6. august 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2010
      
         
            Komisjoni nimel, presidendi eest
         
         
            komisjoni liige
         
         Janusz LEWANDOWSKI
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Pikendusjuhe, mis koosneb järgmistest osadest:
                  
                              —
                           
                           
                              elektrijuhe pikkusega umbes 2 m;
                           
                        
                              —
                           
                           
                              pistik vooluvõrku ühendamiseks ja
                           
                        
                              —
                           
                           
                              plastkorpus viie pesa, toitelüliti ja sulavkaitsmega.
                           
                        Toode on ette nähtud 220 V elektrivoolu viimiseks mitmesuguste lähedalasuvate seadmeteni (näiteks toas).
                  Lülitiga saab elektritoite vooluvõrgust lahti ühendada ja sulavkaitse kaitseb ülekoormuse eest.
                  
                      (1) Vt foto.
               
               
                  8544 42 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8544, 8544 42 ja 8544 42 90 sõnastusega.
                  Lüliti ja sulavkaitsmega seotud funktsioone peetakse teisejärguliseks, kuna toote peamine funktsioon on elektri edasijuhtimine pistikutega juhtme kaudu.
                  Toodet ei või klassifitseerida rubriiki 8536 kuuluvaks pistikühenduseks, kuna rubriik 8544 hõlmab elektrijuhtmeid, pistikutega või pistikuteta (vt ka HSi selgitavad märkused, rubriik 8536 IIIA viimane lõik ja rubriik 8544).
                  Seepärast tuleb toode klassifitseerida CN-koodi 8544 42 90 alla muuks pistikühendustega elektrijuhtmeks.
               
            
         
      
         (1)  Foto on esitatud üksnes informatsiooniks.